alexandrainst/scandi-wiki huggingface dataset:
Shareware

Shareware er et produkt hvor brukeren i rimelig tid kan teste ut og bruke et produkt gratis/fritt over en viss periode. Etter at denne perioden er over, og dersom brukeren er fornøyd med produktet, er det meningen at brukeren skal betale for produktet.

Hvis produktet ikke kjøpes, forutsettes at brukeren sletter programmet fra sin maskin. Ved å betale for programmet forteller man også produsenten at programmet verdsettes.

Betaler man ikke for produktet, kan en risikere at produktet enda ikke er på markedet eller at det ikke virker. Betaling for produktet betyr at produktet verdsettes og kan inspirere produsenten til å fortsette videreutvikling.

Man er ikke pålagt å kjøpe produktet etter gratisperioden er over, men det forutsettes da at programmet fjernes fra maskinen.

Dette i motsetning til freeware, som er gratis å bruke til ikke kommersiell bruk. Men brukeren står ofte frivillig til å donere penger til programutvikleren hvis man er fornøyd med programvaren.

Programvare
Engelske ord og uttrykk
Fredløshet

Fredløshet, i norrøn tid kalt utlegd og i middelalderen skoggang, betegner en tilstand hvor en person er satt utenfor samfunnet etter et lovbrudd, og fungerte slik i vikingetiden og middelalderen, særlig utbredt i England (Robin Hood) og Skandinavia. Fredløse hadde intet rettsvern, det var straffbart å gi husly til fredløse, og man kunne drepe dem uten å risikere noen straff. Fredløshet ble derfor regnet som en av de hardeste straffene man kunne ilegges. 

Etter sin død kunne en fredløs passende gravlegges på stranden «der tidevannet møter torva», ifølge den eldre Gulatingsloven som truer med fredløshet for den som sovner som vetevakt i ufredstid: «Hvis en hær kommer mens han sover, og vetene ikke brenner, da blir han utleg.»

Fredløshet tilsvarer det romerske civiliter mortuus, når en levende person ble betraktet som om vedkommende var avgått ved døden, med bortfall av alle rettigheter.

Ved middelalderens slutt tok folk en fredløshetsdom med stor ro, før de igjen søkte om å bli gjort «gilde menn og gjeve». Den danske ridder Ludvig Nielsen Rosenkrantz (1410 - rundt 1490) satt i en mektig posisjon som riksråd da det i 1486 kom for en dag at han hadde vært fredløs i 32 år. «Ludvig Nielsen har i 32 år vært min fars og min fredløse mann,» uttalte kong Hans. Ridderen var dømt for grov vold mot bonden Peder Eriksen, men hadde unnlatt å betale bøtene til Eriksen og til kongen. Stormenn fikk i stand et forlik i 1486, så fredløsheten bortfalt.

På Frederik IIs tid ble hadde folk heller ikke hastverk med å omgjøre en slik dom. Det gikk 11 år før en borger i Grenå førte vitner på at det i virkeligheten var et vådeskudd som hadde gjort hans sønn til drapsmann og fredløs. På den tid ble folk ofte dømt fredløse for å ha unnlatt å avlegge regnskap, betale en gjeld eller fraflytte en eiendom. En løsning var å betale et «fredkjøp» av kongen som da utstedte et «fredbrev» eller et «oppreisningsbrev».

I 1719 endte en krangel om eiendomsrett til utmark med at Eivind Gudbrandsgard knivstakk Ola Øylien. Som drapsmann ble Eivind kjent som «Eivind Fredlaus» der han holdt seg skjult i fjellene mellom Hallingdal og Indre Sogn fra 1719 og frem til sin død i 1737.

Krigshandlingene mellom Danmark og Norge i årene 1289-96 er kjent som «De fredløses krig», ettersom den norske kongen Eirik Magnusson allierte seg med de som var lyst fredløse i Danmark for drapet på kong Erik Klipping, kjent som mordet i Finderup lade. (En lade er en låve.)

Referanser

Se også
 Proskripsjon
 Banditt
 Lovløs
 

Straffereaksjoner
Rettshistorie
Steffen Nystrøm

Steffen Nystrøm (født 1. juli 1984 i Vadsø) er en fotballspiller som spiller for Kløfta.Tidligere spilte han for Fredrikstad Fotballklubb, IL Norild, Moss FK, Strømsgodset og Tromsø IL. I tillegg har han kamper for det norske U21-laget.

Eksterne lenker 
 

Norske fotballspillere
Fotballspillere for Moss FK
Fotballspillere for Strømsgodset TF
Fotballspillere for Tromsø IL
Personer fra Vadsø kommune
Fødsler i 1984
Christine Sandtorv

Christine Sandtorv (født 30. april 1976 i Laksevåg) er en artist fra Bergen. Hun er medlem og låtskriver i Ephemera og er soloartist innen både viser/pop og innen barnemusikk med prosjektet Stjerneteller. 

Hun solodebuterte i mars 2006 med albumet First Last Dance på plateseskapet Ifemmera Records. Ifemmera Records er søsterselskapet til Ephemera Records. Navnet spiller på hvor feil noen journalister har stavet Ephemera. Hun har senere gitt ut albumene I mellom skyer (2017) og Hei menneske (2020). I november 2009 lanserte Sandtorv barnemusikkprosjektet Stjerneteller med albumet Stjerneteller - Godnattsanger og har gitt ut flere album i Stjerneteller-serien. Hun har vunnet Spellemannpris i klassen barnemusikk for tre av albumene, Spellemannprisen 2012 for Stjerneteller - Gullamanter, Spellemannprisen 2014 for Stjerneteller - Dinomaur og Spellemannprisen 2021 for albumet Stjerneteller - Automagisk. I 2022 fikk hun Gammleng-prisen i klassen barnemusikk.

Christine har også gitt ut tre barnebøker i serien om Pelle Propell. Hun har skrevet manus til danseforestillingen Mali Befaler, som hadde premiere på Den Nationale Scene i Bergen desember 2021. Sandtorv er utdannet grafisk designer.

Diskografi

Soloalbum 
 First Last Dance (2006)
 Stjerneteller - Godnattsanger (2009)
 Stjerneteller - Gullamanter (2012)
 Stjerneteller - Dinomaur (2014)
 Stjerneteller - Klokvarm (2016)
 I mellom skyer (2017)
 Hei menneske (2020)
 Stjerneteller - Automagisk  (2021)

Album med Ephemera 
 Glue – (1996)
 Sun – (2000)
 Balloons and Champagne – (2001)
 Air – (2003)
 Monolove – (2004)
Seasons (2020)

Priser og utmerkelser 
 Spellemannprisen 2012 i klassen barneplate for Stjerneteller - Gullamanter
 Spellemannprisen 2014 i klassen barnemusikk for Stjerneteller - Dinomaur
 Spellemannprisen 2021 i klassen barnemusikk for Stjerneteller - Automagisk
 Gammleng-prisen 2022 i klassen barnemusikk

Referanser

Eksterne lenker 
 
  Christine Sandtorvs hjemmeside
  Ephemeras hjemmeside

Norske popmusikere
Vinnere av Spellemannprisen
Personer fra Bergen kommune
National Security

National Security er en amerikansk actionfilm og komedie som hadde premiere 23. mai 2002.

Dennis Dugan var regissør for filmen og medvirkende var Martin Lawrence, Steve Zahn, Colm Feore og Eric Roberts

Sammendrag 
To LAPD-politimenn, Hank Rafferty og Charlie Reed, etterforsker et ran og oppdager en gjeng tyver. En av ranerne dreper Charlie før gjengen kommer seg unna. I mellomtiden blir Earl Montgomery sin livslange drøm om å begynne som politimann forhindret når han blir sparket ut av politi-utdannelsen etter å ha forårsaket en eksplosjon. Etter en konfrontasjon med Earl får Hank sparken fra politiet, og blir siktet for å ha angrepet Earl. Han blir deretter dømt til seks måneder i fengsel. Etter å ha blitt løslatt, finner Hank seg jobb som sikkerhetsvakt og forsøker å undersøke Charlies død på egenhånd.

Ved den nye jobben sin oppdager Hank en alarm som blir utløst ved et lager, og han undersøker saken. Der forhindrer han ett tyveri og et slagsmål bryter løs, hvor Hank og Earl krysser stier igjen. De kjører etter tyvene, men blir forhindret av politiet på grunn av en fartsovertredelse. En kveld sporer Hank og Earl opp tyvene til en adresse, men Earl blir konfrontert av tyvene. Hank dukker opp i det Earl blir skutt i beinet, men de gjenkjenner en av tyvene, Nash, som Charlie's morder. Hank og Earl deler all informasjonen de vet med Hanks tidligere sjef i politiet, Washington. Imidlertid får Nash vite om dem, og han tar Washington som gissel. Hank og Earl må derfor forsøke å redde deres kollega, og forhindre at den kriminelle gjengen begår flere lovbrudd.

Skuespillere 
 Martin Lawrence som Earl Montgomery
 Steve Zahn som Hank Rafferty
 Colm Feore som etterforsker Frank McDuff
 Bill Duke som politi-sjef Washington
 Eric Roberts som Nash
 Timothy Busfield som Charlie Reed
 Robinne Lee som Denise
 Matt McCoy som statsadvokat Robert Barton
 Brett Cullen som Heston
 Mari Morrow som Lola
 Leslie Jones som Britney.

Referanser

Eksterne lenker 
 

Filmer fra 2002
Actionkomedier fra USA
Krimkomedier
Engelskspråklige filmer
Carroll County (Maryland)

Carroll County er et fylke i den amerikanske delstaten Maryland. Det ligger nord i staten og det grenser mot Baltimore County i øst, Howard County i sør og mot Frederick County i vest. Det har også grense mot delstaten Pennsylvania i nord.

Carroll Countys totale areal er 1 172 km² hvorav 8 km² er vann. I 2000 hadde fylket 150 897 innbyggere og administrasjonssenteret ligger i byen Westminster.

Fylket ble grunnlagt i 1737 av land som ble utskilt fra Baltimore county og har fått sitt navn etter Charles Carroll (1737–1832), en av de som signerte USAs uavhengighetserklæring.

Eksterne lenker 
 

Fylker i Maryland
Fylker i USA etablert i 1837
1837 i Maryland
Baltimore County

Baltimore County er et fylke i den amerikanske delstaten Maryland. Det ligger nord i staten og grenser mot Anne Arundel County i sør, Carroll County i vest, Harford County i nord og øst, Howard County i sørvest og Baltimore City som er omkranset av fylket unntatt i sør. Det har også grense mot delstaten Pennsylvania i nord.

Baltimore Countys totale areal er  km² hvorav 216 km² er vann. I 2005 hadde fylket  innbyggere. Administrasjonssenteret ligger i byen Towson. Fylket ble grunnlagt i 1659.

Eksterne lenker 
 
 Baltimore County Public Library system
 Baltimore Co. Public Schools
 Baltimore Weather – Fra værstasjonen på UMBC.
 Baltimore County Timeline

Fylker i Maryland
Bosetninger etablert i 1659
1659 i Nord-Amerika
Lunna House

Lunna House er et hus på Shetland hvor Shetlands-Larsen og Shetlandsgjengen hadde sitt første hovedkvarter under andre verdenskrig

Lunna House var tidligere et gjestehus med Bed & Breakfast, men er ikke det lenger.

Eksterne lenker
 Historien om Lunna House

Andre verdenskrig
Englandsfarten 1940–1945
Shetland
Turning Torso

Turning Torso er en skyskraper i Malmö, Sverige og Nordens høyeste hus med 190 meter. 

Det er det nest høyeste bolighuset i Europa etter Triumfpalasset i Moskva som er 264 meter høyt.
Turning Torso er tegnet av arkitekten Santiago Calatrava. Byggestart var sommeren 2001, og den ble innviet 27. august 2005.

Se også
Liste over skyskrapere

Eksterne lenker 
 

Skyskrapere i Sverige
Byggverk i Malmö
Boligbygninger i Sverige
Østre linje

For romanen Østre linje av Atle Næss, se Østre linje (roman)

Østre linje av Østfoldbanen har sitt utgangspunkt fra Ski stasjon, går mot Askim, dreier sørøstover mot Mysen / Rakkestad og Gautestad inntil den når Sarpsborg stasjon. Østre linje var ferdigstilt i 1882. Stasjonene Kråkstad, (Nordre Follo kommune / Viken fylke), Tomter, Spydeberg, Askim og Mysen (alle i landskapet Østfold) var inntil 2015 betjent av togekspeditør, men er nå fjernstyrt fra Bane NORs trafikksentral i Oslo.

Passasjertogdriften på linjen betjenes av lokaltog i linje L22. Normalt går lokaltogene kun til Mysen, men noen rushtidsavganger går også til Rakkestad. Lokaltogene på strekningen mellom Rakkestad og Sarpsborg ble innstilt i 2002, men strekningen benyttes fortsatt av omdirigerte tog som av en eller annen grunn ikke kan benytte Vestre linje. Etter en ombyggingsperiode åpnet Østre linje i august 2015 som landets første strekning med det felleseuropeiske signalsystemet ERTMS.  

I 2021 vedtok et stortingsflertall at persontrafikken mellom Rakkestad og Sarpsborg skulle gjenåpnes. Dette ble møtt med motstand blant 4238 ansatte i jernbaneverket, Vy, samferdselsdepartementet og direktoratet og Banenor.

Linjekart

Eksterne lenker
 Østre linje i Norsk Jernbaneklubbs stasjonsdatabase
 Jernbaneverkets stasjonsliste

Østfoldbanen
Jernbanestrekninger i Viken
Jernbanestrekninger åpnet i 1882
1882 i Norge
Jernbanebyggverk i Nordre Follo
Jernbanebyggverk i Indre Østfold kommune
Jernbanebyggverk i Rakkestad
Jernbanebyggverk i Sarpsborg
Bradford (Park Avenue) AFC

Bradford Association Football Club, vanligvis kalt Bradford Park Avenue, er en engelsk fotballklubb som spiller i National League North. Klubben ble stiftet i 1907, ble valgt inn i The Football League i 1908 og ble degradert fra The Football League i 1970. «Avenue», som er kallenavnet til Bradford Park Avenue, spiller hjemmekampene sine på Horsfall Stadium i Bradford. Byen Bradford ligger i den engelske regionen Yorkshire og Humber.

Fram til 1972 spilte klubben sine hjemmekamper på Park Avenue. Det sies at klubben blir omtalt som Bradford (Park Avenue) av den enkle grunn at det skal unngås forveksling med naboen Bradford City.

Meritter
 Beste ligaresultat: Nr. 9 i 1. divisjon i 1914/15.
 Vinner av 3. divisjon (nord): 1927/28.
 Beste resultat i FA-cupen: Kvartfinale i 1912/13, 1919/20 og 1945/46.
 Beste resultat i Ligacupen: 3. runde i 1962/63.
 Beste resultat i FA Trophy: 4. runde i 1998/99.
 Beste resultat i FA Vase: 2. runde i 1994/95.

Kjente spillere
 Jack Crayston, som senere spilte for Arsenal og .
 Kevin Hector, som senere spilte for Derby County og .
 Lee Shackleton, som senere spilte for Newcastle United, Sunderland og .
 Paddy Kenny, som senere spilte for Sheffield United og .

Eksterne lenker
  Klubbens offisielle hjemmeside 
  Oversikt over klubbens resultater i liga og cup 

Fotballag i England
West Yorkshire
Fotballag etablert i 1907
Liste over steder i Agder

Liste over steder i Agder er en liste over tettbebyggelser, grender og steder i Agder.

For tettsteder etter SSBs definisjon, se tettsteder i Aust-Agder. For andre fylker, se lister over steder i Norge.

Byene i Aust-Agder er ikke med på lista. Tettsteder med lilla bakgrunn er administrasjonssentrum i sin kommune. 

 
Aust-Agder
Lister med koordinater
Elisabeth Bergner

Elisabeth Bergner (født 22. august 1897 i Drohobycz i Østerrike-Ungarn, nåværende Drohobytsj i Ukraina, død 12. mai 1986 i London) var en tysk skuespiller.

Bergner scenedebuterte 1915 i Innsbruck.

Filmografi   
 1984 – Wenn ich dich nicht hätte 
 1970 – Der Kurier des Zaren
 1937 – Dreaming Lips 
 1924 – Nju

Producent 
 1928 – Doña Juana 
 1926 – Der Geiger von Florenz
 1924 – Nju

Referanser

Eksterne lenker 
 

Tyske skuespillere
Personer fra Drohobytsj rajon i Lviv oblast
Fødsler i 1897
Dødsfall i 1986
Liste over steder i Troms

Dette er en liste over tettsteder, grender og steder i Troms.
For tettsteder etter SSBs definisjon, se tettsteder i Troms. 
For andre fylker, se lister over steder i Norge.

Byene i Troms er ikke med på lista. Tettsteder med lilla bakgrunn er administrasjonssentrum i sin kommune.

Troms
Lister med koordinater
Charles Aznavour

Charles Aznavour (født Shahnour Vaghenag Aznavourian (armensk: Շահնուր Վաղինակ Ազնավուրեան); 22. mai 1924 i Paris, død 1. oktober 2018 på den franske riviera) var en fransk visekomponist, sanger og skuespiller av armensk opprinnelse. Aznavour tilhørte Frankrikes mest populære sangere i lang tid. Hans gjennombrudd kom da Édith Piaf startet et samarbeid. Han turnerte sammen med henne i Frankrike og USA. 

Han ble i mai 2009 ambassadør for Armenia i Sveits. I 2004 ble han gjort til Nasjonalhelt av Armenia.

Liv og virke

Bakgrunn 
Aznavour ble født i bydelen Quartier Latin i Paris. Aznavour hadde en søster, Aïda Aznavour-Garvarentz.

Chanson
I løpet av årene ble det til over hundre plateutgivelser, på mange språk. 

Tekstene handler ofte om kjærlighet. Noen av de mest kjente av hans chansons var La Bohème, La Mamma, Hier encore, Que c’est triste Venise, She, Mourir d’aimer, Paris au mois d’août, Je m’voyais déjà, Les Comédiens, Tu t’laisses aller, Emmenez-moi, Comme ils disent, Pour faire une jam.

Skuespiller
Som skuespiller med virket  Aznavour i over 70 filmer. 2006 det siste året han var å se i sin siste filmrolle: The Colonel.

Familie
Aznavour var gift tre ganger. I 1946 giftet han seg med Micheline Rugel, ett år etter fikk de datteren Seda, som ble sangerinne. I 1952 ble sønnen Charles født. Etter fem år ble foreldrene skilt. I 1955 giftet Aznavour seg med Evelyne Plessis. Dette ekteskapet holdt til 1960. De fikk sønnen Patrick (født 1956). 

I 1966 ble Aznavour kjent med svenske Ulla Ingegerd Thorssell. Den 11. januar 1967 giftet de seg. Den 12. januar 1968 ble de viet av den armenske erkebiskopen i den armenske katedralen St. Johannes Døperen i Paris. De fikk tre barn: Katia (født 1969), Misha Lev (født 1971) og Nicolas (født 1977).

Filmografi (utvalg) 

 
 1968 – Candy

Referanser

Eksterne lenker 
 
 
 
 

Franske sangere
Franske skuespillere
Armenske diplomater
Personer fra Paris
Liste over steder i Sør-Trøndelag

Dette er en liste over tettsteder, grender og steder i Sør-Trøndelag.
For tettsteder etter SSBs definisjon, se tettsteder i Sør-Trøndelag. 
For andre fylker, se lister over steder i Norge.

Byene i Sør-Trøndelag er ikke med på lista. Tettsteder med lilla bakgrunn er administrasjonssentrum i sin kommune.

Sør-Trøndelag
Lister med koordinater
Michel Auclair

Michel Auclair født Vladimir Vujovic (født 14. september 1922 i Koblenz i Tyskland, død 7. januar 1988 i Fayence i Frankrike) var en fransk skuespiller.  Auclair vokste opp med en serbisk far og fransk mor.

Filmografi 
 1946 – Skjønnheten og udyret
 1957 – Glad i Paris  
 
 1949 – Singoalla

Referanser

Eksterne lenker 
 

Franske skuespillere
Personer fra Koblenz
Personer fra Paris
Fødsler i 1922
Dødsfall i 1988
Gérard Depardieu

Gérard Xavier Marcel Depardieu (født 27. desember 1948) er en franskfødt skuespiller, filmprodusent og -regissør med russisk statsborgerskap. Depardieu har medvirket i nesten 150 filmer siden debuten i 1965. I forbindelse med den franske president François Hollandes skattepolitikk for velhavere, har han pr. 2012 flyttet fra sitt hjemland til det belgiske tettsted Néchin. Siden 3. januar 2013 har han russisk statsborgerskap.

Depardieu har spilt i en rekke filmer, i en god blanding mellom historiske dramaer og svært lett underholdning. Han har spilt for eksempel historiske skikkelser som Georges Danton og Christofer Colombus og littærere berømte skikkelser som Cyrano de Bergerac, Jean Valjean og Greven av Monte Cristo. På den annen side har han også spilt Obelix flere ganger, og han spilte også i den romantiske lettvekteren Grønt kort - adgang USA.

Filmografi i utvalg

Referanser

Eksterne lenker 

 

Franske skuespillere
Personer fra departementet Indre
Russiske skuespillere
Liste over steder i Sogn og Fjordane

Dette er en liste over tettsteder, grender og steder i Sogn og Fjordane.
For tettsteder etter SSBs definisjon, se tettsteder i Sogn og Fjordane. 
For andre fylker, se lister over steder i Norge.

Byene i Sogn og Fjordane er ikke med på lista. Tettsteder med lilla bakgrunn er administrasjonssentrum i sin kommune.

 
Sogn og Fjordane
Lister med koordinater
Liste over steder i Rogaland

Dette er en liste over tettsteder, grender og steder i Rogaland.
For tettsteder etter SSBs definisjon, se tettsteder i Rogaland.
For andre fylker, se lister over steder i Norge.

Byene i Rogaland er ikke med på lista. Tettsteder med lilla bakgrunn er administrasjonssentrum i sin kommune.

 
Rogaland
Lister med koordinater
Liste over steder i Nord-Trøndelag

Dette er en liste over tettsteder, grender og steder i Nord-Trøndelag.
For tettsteder etter SSBs definisjon, se tettsteder i Nord-Trøndelag. 
For andre fylker, se lister over steder i Norge.

Byene i Nord-Trøndelag er ikke med på lista. Tettsteder med lilla bakgrunn er administrasjonssentrum i sin kommune.

Nord-Trøndelag
Lister med koordinater
Liste over steder i Nordland

Dette er en liste over tettsteder, grender og steder i Nordland.
For tettsteder etter SSBs definisjon, se tettsteder i Nordland. 
For andre fylker, se lister over steder i Norge.

Byene i Nordland er ikke med på lista. Tettsteder med lilla bakgrunn er administrasjonssentrum i sin kommune.

 
Nordland
Lister med koordinater
Liste over steder i Hordaland

Dette er en liste over tettsteder, grender og steder i Hordaland.
For tettsteder etter SSBs definisjon, se tettsteder i Hordaland. 
For andre fylker, se lister over steder i Norge.

Byene i Hordaland er ikke med på lista. Tettsteder med lilla bakgrunn er administrasjonssentrum i sin kommune.

 
Hordaland
Lister med koordinater
Sophie Marceau

Sophie Marceau (født 17. november 1966 i Paris i Frankrike) er en fransk skuespiller.

Fødenavnet hennes er Sophie Danièle Sylvie Maupu, og hun spilte sin første rolle i en film 1980 da hun bare var 14 år gammel i den franske filmen La Boum som ble en suksess. I senere år har hun spilt spionen James Bonds kjærlighetsinteresse i filmen The World Is Not Enough og medvirket i filmen Braveheart som vant en Oscar for beste film.

Hun skrev i 2001 en delvis selvbiografisk bok som heter Telling Lies.

Filmografi 
 2003 – Alex & Emma
 1999 – The World Is Not Enough
 1997 – Firelight
 1999 – En midsommarnattsdrøm
 1995 – Braveheart

Referanser

Eksterne lenker 
 Sophie Marceau — biografi, filmografi, billedgalleri og mer
 

Franske skuespillere
Personer fra Paris
Fødsler i 1966
Liste over steder i Finnmark

Dette er en liste over tettsteder, bygder og grender i Finnmark.
For tettsteder etter SSBs definisjon, se tettsteder i Finnmark. 
For andre fylker, se lister over steder i Norge.

Byene i Finnmark er ikke med på lista. Tettsteder med lilla bakgrunn er administrasjonssentrum i sin kommune.

Finnmark
Steder
Lister med koordinater
Nikis Theophilakis

Nikis Theophilakis (født 13. september 1971 i Norge) er en norsk skuespiller som også er utdannet kunstfotograf.

Skuespillerkarriere 
Han spilte rollen som grønnsakshandleren Naeem i TVNorges julekalender Jul i Tøyengata, og nissen Svein i de tre julekalenderne Nissene på låven (2001), Nissene over skog og hei (2011) og Nissene i bingen (2021).

Fra 2006 til 2017 spilte han rollen som Pelle Krogstad i såpeoperaen Hotel Cæsar. Han har også spilt i en rekke reklamefilmer, blant annet for dagligvarekjeden Rimi, der rollefiguren hans ble kjent for replikken «Å, er du gravid, eller?».

Roller på film og TV

Annet 
Theophilakis har en lang fartstid som speiderleder i Norges speiderforbund.

Han kom til finalen i første runde av TVNorges 4-stjerners middag.

Familie 
Han har gresk far og norsk mor. Hans farfar, Ioannis Theophilakis, var sølvvinner i 30 m militærrevolver, lagskyting i sommer-OL 1920.

Referanser

Eksterne lenker 
 

Norske skuespillere
Skuespillere i Hotel Cæsar
71° nord-deltakere
10KhN

10KhN var en bakkebasert mobil sovjetisk variant av den tyske V-1-missilet. Det ble laget i 1952.

10KhN var, sammen med 14Kh og 16Kh, videreutviklinger av 10Kh-missilet fra 1945, alle basert på det tyske V1-missilet. På grunn av manglende pålitelighet og nøyaktighet var det bare det originale 10Kh som ble satt i tjeneste, men bare i et lite antall. 10KhM var en sjøbasert variant av missilet. Begge hadde store problemer med kontrollsystemene.

Referanser

Kryssermissiler
11K64

11K64 var en planlagt rombasert versjon av R-16-missilet. I juni 1966 la komitéen OKB-586 fram et forslag om en rekke rombaserte missilsystemer basert på R-14, R-16 og R-36-missilene. 11K64-systemet ble aldri testet i motsetning til systemene basert på R-14 og R-36 missilene da denne versjonen aldri kom lenger enn til designstadiet. Den ble omdøpt til Tsyklon-1 i etterkant.

Eksterne lenker 
 https://web.archive.org/web/20081011050633/http://www.russianspaceweb.com/r16.html

Ballistiske missiler

sv:11K64
217/I

217/I var et eksperimentelt sovjetisk luftvernmissil, et av Sovjets første luftvernsmissiler.

Se også 
 217/II

Luftvernmissiler
217/II

217/II var et eksperimentelt sovjetisk luftvernmissil, et av Sovjetunionens første.

Se også 
 217/I

Luftvernmissiler
R-16

R-16 var et sovjetisk kjernevåpenbærende interkontinental ballistisk missil.

R-16 var sovjets første interkontinentale rakett. 

11K64 var en planlagt rombasert versjon av R-16-missilet.

Eksterne lenker 
 https://web.archive.org/web/20081011050633/http://www.russianspaceweb.com/r16.html

Ballistiske missiler
Erik Tønseth

Erik Tønseth (født 7. august 1946 i Drøbak, død 12. desember 2022 iOslo) var en norsk jurist og forretningsmann.

Tønseth var konserndirektør og konsernsjef i Kværner fra 1989 til 1998. Han mottok en gyllen fallskjerm på 20–23 millioner ved avgangen.

Tønseth hadde tidligere arbeidet i Norsk Hydro fra 1971, hvor han ble leder for landbruksdivisjonen fra 1979 og med i konsernledelsen fra 1983.

Referanser 

Norske jurister
Norske konsernsjefer
Medlemmer av Norges Tekniske Vitenskapsakademi
Personer fra Frogn kommune